Jelasin soal Taman Nasiyonal Zion  dalam bahasa jawa dong

Taman Nasiyonal Zion minangka taman nasiyonal ing Amérika mapan ing kulon Utah cedhak kutha Springdale. Paling misuwur saka taman iki ya iku Zion Canyon. Duwéni dawa nganti 15 miles (24 km) lan jeroné nganti 2,640 ft (800 m). Rupa tembok Zion iki  warnané rada  abang lan ana wernane soklat enom. Anané Navajo Sandstone kang saka sithik dikerok North Fork saka kali Virgin. Paling ngisor titik taman ya iku 3,666 ft (1,117) ing Coalpits Wash lan puncak paling dhuwur ya iku 8,726 ft (2,660 m) ing Gunung Horse Ranch. Dumunung ana ing simpang dataran Colorado, Great  Basin, lan gurun utawa padhang pasir Mojave. Pancén bener yèn taman iki duwé géografi unik lan manéka werna habitas kanggo urip tanduran la kéwan. Kira-kira ana 289 spésies manuk, 75 mamalia (kalebu 19 spésies lawa), uga 32  réptil kang manggon ing papat zona mau utawa habitat. Zonané ya iku ara-ara samun, ara-ara, riparian, alas, lan alas konifer. Sakliyané iku uga ana gunung, ngarai, buttes, mesa, monolith, kali, kali ngarai uga bentuk alam kang asli. Manungsa mapan ing kana awit 8000 taun kepungkur. Biyasané kang mapan ing panggonan cumepak taman iki ya iku wong asli Amérika.  Ana arané suku kang duwé budaya Basketmaker Anasazi. Budayané rada seneng pindhah-pindhah utawa bisa diarani semi-nomaden. Ana manèh kelompok wong kang wis mapan lan ora seneng pindhah manéh. Kelompok iki diarani Parowan Fremont.

Saka Géologi panggonan ngarai  Zion lan panggonan Kolob kalebu duwéni sanga bentuk sediméntasi Mesozoikum kang umuré 150 yuta taun. Ing jaman semana sagara isih cethèk, lepèn, kolam lan tlaga anget, gurun kang amba, lan pinggiran kang cedhak-gisik isih garing nutupi panggonan kasebut. Anané Uplift kang digandhengaké karo dadiné dataran Colorado ngangkat panggonan iki dadi 10,000 kaki (3,000 m) wiwit 13 yuta taun kepungkur.